
Išrašas

	UKMERGĖS RAJONO SAVIVALDYBĖS ADMINISTRACIJA 

	SAUGAUS EISMO  KOMISIJOS POSĖDŽIO

	PROTOKOLAS 


	2025 m. gruodžio 15 d. Nr. 39-6
Ukmergė 

	


Posėdis įvyko 2025 m. gruodžio 9 d. 13.00–14.00 val.
Posėdžio pirmininkas – Darius Varnas, Ukmergės rajono savivaldybės meras.

Posėdžio sekretorė – Aida Kravcova, Ukmergės rajono savivaldybės administracijos Viešosios tvarkos ir aplinkosaugos skyriaus vyriausioji specialistė.

Posėdyje dalyvavo komisijos nariai: 
Tadas Balžekas, Ukmergės rajono savivaldybės administracijos Statybos ir infrastruktūros skyriaus vedėjas;

Vladas Butkus, Vilniaus apskrities VPK Ukmergės rajono PK Reagavimo skyriaus viršininkas;

Žilvinas Dirsė, Ukmergės miesto seniūnas;

Aidas Dutkus, Ukmergės rajono savivaldybės administracijos Viešosios tvarkos ir aplinkosaugos skyriaus vedėjas, komisijos pirmininko pavaduotojas;

Ramūnas Nanartavičius, Ukmergės rajono savivaldybės tarybos narys;

Inga Pračkailė, Ukmergės rajono savivaldybės administracijos direktorė.

Nedalyvavo: 
Dainius Vyšniauskas, Vilniaus apskrities priešgaisrinės gelbėjimo valdybos Ukmergės priešgaisrinės gelbėjimo tarnybos viršininkas.

DARBOTVARKĖ:

1. Dėl DNSB „Neringa“ pirmininko prašymo įrengti kelio ženklą Nr. 528 „Stovėjimo vieta“ su papildoma lentele Nr. 831 „Lengvųjų automobilių stovėjimo būdas“ ir neįgaliųjų transportui skirtą stovėjimo vietą prie daugiabučio namo Maironio g. 29A, Ukmergėje. 

2. Dėl Ukmergės rajono savivaldybės priešgaisrinės tarnybos direktoriaus prašymo įrengti kelio ženklą Nr. 332 „Sustoti draudžiama“ Pergalės g., Pabaisko mstl., nuo sankryžos su Žirnajų g. iki pastato Pergalės g. 3.
3. Dėl gyventojo prašymo įrengti kelio ženklą Nr. 333 „Stovėti draudžiama“ prie įvažiavimo į kiemus, šalia XXX, Ukmergėje, namo. 

4. Dėl eismo saugumo užtikrinimo prie Šventupės dvaro, Melioratorių g. 2, Šventupės k., Vidiškių sen., Ukmergės r.   

5. Dėl krovininių automobilių eismo ribojimo Žiedo ir Beržų g., Šventupės k., Vidiškių sen., Ukmergės r.

6. Dėl eismo saugumo užtikrinimo prie PC „Eifelis“ ir PC „Ermitažas“, Ukmergėje. 

7. Dėl eismo saugumo užtikrinimo pėsčiųjų perėjoje, esančioje Vilniaus g., Ukmergėje, šalia PC „IKI“ (Vilniaus g. 62, Ukmergėje).  

8. Dėl kelio ženklo Nr. 611 „Aklakelis“ bei kelio užtvaro įrengimo kelyje į Sargelių k. 13, Pabaisko sen., Ukmergės r., teritoriją. 

9. Dėl gyventojo prašymo įrengti sferinį kelio veidrodį Pašilės–Pušyno g. sankryžoje, Ukmergėje. 

10. Kiti klausimai.
1. SVARSTYTA. DNSB „Neringa“ pirmininko prašymas įrengti kelio ženklą Nr. 528 „Stovėjimo vieta“ su papildoma lentele Nr. 831 „Lengvųjų automobilių stovėjimo būdas“ ir neįgaliųjų transportui skirtą stovėjimo vietą prie daugiabučio namo Maironio g. 29A, Ukmergėje. 

NUTARTA: 
1. Pritarti prašymui ir leisti įrengti kelio ženklą Nr. 528 „Stovėjimo vieta“ su papildoma lentele Nr. 831 „Lengvųjų automobilių stovėjimo būdas“ daugiabučio namo Maironio g. 29A, Ukmergėje, kieme, prie šaligatvio.

2. Pritarti prašymui ir vieną stovėjimo vietą pažymėti kelio ženklu Nr. 528 „Stovėjimo vieta“ su papildoma lentele Nr. 846 „Neįgalieji“ automobilių stovėjimo aikštelėje prie daugiabučio namo Maironio g. 29A, Ukmergėje.

2. SVARSTYTA. Ukmergės rajono savivaldybės priešgaisrinės tarnybos direktoriaus prašymas įrengti kelio ženklą Nr. 332 „Sustoti draudžiama“ Pergalės g., Pabaisko mstl., nuo sankryžos su Žirnajų g. iki pastato Pergalės g. 3.
NUTARTA: Pritarti kelio ženklų Nr. 332 „Sustoti draudžiama“ Pergalės g., Pabaisko mstl., nuo sankryžos su Žirnajų g. iki pastato Pergalės g. 3. Minėtą kelio ženklą nuo sankryžos su Žirnajų g. patikslinti papildoma lentele Nr. 806 „Galiojimo zona į priekį“ 30 m.
3. SVARSTYTA. Gyventojo prašymas įrengti kelio ženklą Nr. 333 „Stovėti draudžiama“ prie įvažiavimo į kiemus, šalia XXX, Ukmergėje, namo. 

NUTARTA:  Leisti įrengti kelio ženklą Nr. 333 „Stovėti draudžiama“ prie įvažiavimo į kiemus, šalia XXX, Ukmergėje, namo, prieš tai pateikus kaimyninių namų savininkų sutikimus minėtos eismo saugumo priemonės įrengimui.

4. SVARSTYTA. Eismo saugumo užtikrinimas prie Šventupės dvaro, Melioratorių g. 2, Šventupės k., Vidiškių sen., Ukmergės r.   

NUTARTA: 

1. Pažymėti mažo spindulio kelio posūkį prie Šventupės dvaro, Melioratorių g. 2, Šventupės k., Vidiškių sen., Ukmergės r., įspėjamuoju kelio ženklu Nr. 147 „Posūkio kryptis į kairę“.

2. Pritarti greičio mažinimo kalnelio įrengimui Jaunimo g., prie sankryžos su Gruodžio 17-osios g., Ukmergėje.

5. SVARSTYTA. Krovininių automobilių eismo ribojimas Žiedo ir Beržų g., Šventupės k., Vidiškių sen., Ukmergės r.

NUTARTA: Pritarti draudžiamųjų kelio ženklų Nr. 304 „Krovininių automobilių eismas draudžiamas“ Žiedo ir Beržų g., Šventupės k., Vidiškių sen., Ukmergės r.

6. SVARSTYTA. Eismo saugumo užtikrinimas prie PC „Eifelis“ ir PC „Ermitažas“, Ukmergėje. 

NUTARTA. Kreiptis į PC „Eifelis“ ir PC „Ermitažas“, Ukmergėje, automobilių stovėjimo aikštelių savininkus su prašymu apsvarstyti galimybę atstatyti nusitrynusį horizontalųjį ženklinimą išvažiavime iš aikštelių.  

7. SVARSTYTA. Eismo saugumo užtikrinimas pėsčiųjų perėjoje, esančioje Vilniaus g., Ukmergėje, šalia PC „IKI“ (Vilniaus g. 62, Ukmergėje).  

NUTARTA: Kreiptis į AB „Via Lietuva“ su prašymu apsvarstyti galimybę pertvarkyti pėsčiųjų perėją, esančią Vilniaus g., Ukmergėje, šalia PC „IKI“ (Vilniaus g. 62, Ukmergėje), į iškiliąją.  

8. SVARSTYTA. Kelio ženklo Nr. 611 „Aklakelis“ bei kelio užtvaro įrengimas kelyje į Sargelių k. 13, Pabaisko sen., Ukmergės r., teritoriją. 

NUTARTA: Prie įvažiavimo į Sargelių k. 13, Pabaisko sen., Ukmergės r., teritoriją, vietoje kelio ženklo Nr. 611 „Aklakelis“ įrengti draudžiamąjį kelio ženklą Nr. 301 „Įvažiuoti draudžiama“.
9. SVARSTYTA. Gyventojo prašymas įrengti sferinį kelio veidrodį Pašilės–Pušyno g. sankryžoje, Ukmergėje. 

NUTARTA: Atidėti sprendimo priėmimą iki kito posėdžio. Nuvykus į vietą išnagrinėti sferinio kelio veidrodžio įrengimo poreikį Pašilės–Pušyno g. sankryžoje, Ukmergėje. 

10. Kiti klausimai.

10.1. Kelio ženklų Nr. 329 „Ribotas greitis“ (30 km/h) įrengimas gatvėse su naujai įrengtais greičio mažinimo kalneliais.  

NUTARTA: Pritarti kelio ženklų Nr. 329 „Ribotas greitis“ (30 km/h) įrengimui gatvėse su naujai įrengtais (2025 metais) greičio mažinimo kalneliais.  

Posėdžio pirmininkas                                                                                        Darius Varnas
Posėdžio sekretorė                                                                                             Aida Kravcova

